MENA ช่วยเหลือผู้ประสบภัย “รง.กิ่งแก้ว” ระเบิด
MENA มอบน้ำดื่ม - อาหารแห้ง ให้ผู้อพยพจากเหตุการณ์ไฟไหม้ “รง.กิ่งแก้ว”
14 ก.ค. 2564

บริษัท มีนาทรานสปอร์ต จำกัด (มหาชน) หรือ MENA ผู้ให้บริการขนส่งรายใหญ่ ขอส่งต่อกำลังใจให้เจ้าหน้าที่และผู้ที่ได้รับผลกระทบจากเหตุการณ์ระเบิดภายในโรงงานผลิตเม็ดโฟมพลาสติกในซอยกิ่งแก้ว 21 อ.บางพลี จ.สมุทรปราการ ซึ่งก่อให้เกิดความเดือดร้อนและเสียหายต่อประชาชน บ้านเรือน และทรัพย์สินเป็นบริเวณกว้าง ทำให้ต้องมีการอพยพออกนอกพื้นที่ล่าสุด MENA ได้จัดทัพทีมงาน มอบน้ำดื่ม และอาหารแห้ง ให้ผู้อพยพจากเหตุการณ์ไฟไหม้ ณ อบต.บางพลีใหญ่ และวัดลานบุญ เขตลาดกระบัง เมื่อเร็วๆ นี้ เพื่อบรรเทาความเดือดร้อนในเบื้องต้น และยังมีโครงการเพื่อร่วมสนับสนุนสังคมอย่างต่อเนื่อง